
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                      Bucureşti, 28.03.2007
                      Nr.  Pl-x  933/2006
	                                                                           Bucureşti, 10.05.2006

                                                                           Nr.  Pl.x – 289/2006


RAPORT SUPLIMENTAR
              asupra propunerii legislative pentru completarea Codului de procedură penală
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea pentru completarea Codului de procedură penală, trimisă cu adresa nr. Pl-x 933 din 4 decembrie 2006, înregistrată sub nr. 31/1467 din 5 decembrie 2006.    

Potrivit prevederilor art. 73  pct.3 lit.(h) şi art. 75 din Constituţia României, republicată, şi ale art.92 alin. (9) pct.2 lit.(i), din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă, în şedinţa din 29 noiembrie 2006.

Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr. 934 din 3 iulie 2006.

Comisia pentru egalitatea de şanse pentru femei şi bărbaţi a avizat favorabil propunerea legislativă, conform avizului nr. 37/465 din 18 decembrie 2006. 

Guvernul, prin punctul de vedere transmis cu adresa nr. 2101 din 6 iulie 2006, nu susţine adoptarea acestei iniţiative legislative. 

Consiliul Superior al Magistraturii a avizat favorabil propunerea  legislativă conform avizului nr. 736 din 27 iunie 2006.

Iniţiativa legislativă supusă dezbaterii are ca obiect de reglementare completarea articolului 173 din Codul  de procedură penală referitor la asistenţa juridică a părţii vătămate, a părţii civile şi a părţii responsabil civilmente, în sensul instituirii asistenţei juridice obligatorii a părţii civile şi a părţii vătămate în cursul urmăririi penale şi al judecăţii „ infracţiunilor privitoare la violenţa în familie astfel cum aceasta este definită de Legea nr. 217/2003 privind prevenirea şi combaterea violenţei în familie.” 

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţele din 29 ianuarie 2007 şi 7 martie 2007, întocmind raportul iniţial nr. Pl-x 933 din 30 ianuarie 2007, respectiv raportul suplimentar nr. Pl-x 933 din 7 martie 2007, prin care a propus plenului Camerei Deputaţilor, respingerea propunerii legislative pentru completarea Codului de procedură penală .
În şedinţa din 13 martie 2007, Camera Deputaţilor, în temeiul art. 104 alin. (3) din Regulamentul Camerei Deputaţilor, republicat, a hotărât retrimiterea propunerii legislative la Comisie întrucât nu a obţinut majoritatea de voturi necesară legilor organice.



Potrivit prevederilor art. 61 şi 97 alin. (4) din Regulamentul Camerei Deputaţilor, republicat,  Comisia a reluat dezbaterile la prezenta iniţiativă legislativă în şedinţa din 28 martie 2007 şi a hotărât, cu unanimitate de voturi, să menţină raportul iniţial întrucât textul propus de iniţiatori a fost preluat ca amendament în cuprinsul proiectului de Lege privind respingerea Ordonanţei de urgenţă a Guvernului nr. 60/2006 pentru modificarea şi completarea Codului de procedură penală, precum şi pentru modificarea altor legi, evitându-se astfel dubla reglementare.
La lucrările Comisiei a participat, în calitate de invitat, din partea Ministerului Justiţiei, doamna Katalin Barbara Kibedi - secretar de stat .
Din numărul total de 27 membri ai Comisiei juridice, de disciplină şi imunităţi au participat 19 deputaţi.

În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 

                   PREŞEDINTE,                                                    SECRETAR,

                   Sergiu ANDON                                                  George BĂEŞU
         Consilier,

Nicoleta Segărceanu

